Document ID: 32007R1173

NARIADENIE KOMISIE (ES) č. 1173/2007
z 5. októbra 2007
o výdaji vývozných povolení systému B na ovocie a zeleninu (paradajky)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (ES) č. 2200/96 z 28. októbra 1996 o spoločnej organizácii trhu s ovocím a zeleninou (1),
so zreteľom na nariadenie Komisie (ES) č. 1961/2001 z 8. októbra 2001 o podmienkach uplatňovania nariadenia Rady (ES) č. 2200/96 v oblasti vývozných náhrad za ovocie a zeleninu (2), a najmä na jeho článok 6 ods. 6,
keďže:
(1)
Nariadenie Komisie (ES) č. 628/2007 (3) určilo smerné množstvá, na ktoré môžu byť vydané povolenia systému B.
(2)
Vzhľadom na informácie, ktoré má Komisia k dispozícii k dnešnému dňu, smerodajné množstvá pre paradajky na plynúce vývozné obdobie môžu byť čoskoro prekročené. Toto prekročenie by nepriaznivo pôsobilo na riadne fungovanie režimu vývozných náhrad za ovocie a zeleninu.
(3)
Aby takáto situácia nenastala, je potrebné zamietnuť žiadosti o povolenia systému B pre paradajky vyvezené po 5. októbri, a to až do konca plynúceho vývozného obdobia,
PRIJALA TOTO NARIADENIE:
Článok 1
Žiadosti o vývozné povolenia systému B pre paradajky, predložené na základe článku 1 nariadenia (ES) č. 628/2007, na ktoré bolo vyhlásenie o vývoze produktov prijaté po 5. októbri a pred 1. novembrom 2007, sa zamietajú.
Článok 2
Toto nariadenie nadobúda účinnosť 6. októbra 2007.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 5. októbra 2007

Labels: 3
17